**TIRDZNIECĪBAS NOTEIKUMI**

**dalībai laikmetīga brīvdabas koncepttirgus ietvaros**

**‘’Kauguru svētku laikā’’**

**2025. gada 30. augustā**

1. Vispārīgie noteiku­mi
   1. Tirdzniecības nolikums nosaka kārtību, kādā tiek organizēta ielu tirdzniecība (turpmāk tekstā – **Tirgus**) Jūrmalas valstspilsētas administrācijas rīkotā publiska pasākuma laikā “Kauguru svētki 2025’’ (turpmāk tekstā – **Svētki**) 2025. gada 30. augustā.
   2. Svētku organizēšanas ietvaros Tirgus organizators ir SIA “KU KUU PARKA KAFEE’’ (reģ. Nr. 40203262384, turpmāk tekstā – **Organizators**) saskaņā ar noslēgto Vienošanos starp SIA “Ideju institūts” (reģ.Nr. 40003575995, turpmāk tekstā – **Svētku organizators)**, kā ietvaros Tirgus Organizators Svētku ietvaros uzņemas organizēt laikmetīgu brīvdabas koncepttirgu ‘’Kauguru svētku tirgus’’.
   3. Tirgus uzdevums ir pulcēt Latvijas amatniekus un mājražotājus, kas piedāvā unikālas, pašu radītas kvalitatīvas preces, sezonālus un ekoloģiskus produktus, demonstrējot sava amata prasmes, radot sirsnīgu, svētku pilnu atmosfēru.
   4. Tirgus Organizatora atbildīgā un kontaktpersona ir **Dace Virza, mob.t. 27887077, e-pasts: info@kukutirgus.lv.**
   5. Tirgus norises vieta ir noteikta Tallinas ielā posmā starp Putnu ielu un Mazpulku ielu, Kauguri, Jūrmala (turpmāk tekstā – **Tirgus laukums**).
   6. Tirdzniecība Tirgū tiek organizēta saskaņā ar Ministru kabineta 2010.gada 12.maija noteikumiem Nr.440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Jūrmalas domes 2024. gada 19. decembra saistošajiem noteikumiem Nr. 58 “Par ielu tirdzniecības, ielu tirdzniecības organizēšanas un sabiedriskās ēdināšanas pakalpojumu sniegšanas atļaujas saņemšanas kārtību Jūrmalas valstspilsētas administratīvajā teritorijā’’ un Jūrmalas domes 2025. gada 27. marta saistošajiem noteikumiem Nr. 13 “Par pašvaldības nodevu par ielu tirdzniecību Jūrmalas valstspilsētas administratīvajā teritorijā”.
2. Tirgus pretendenti un tirgotāji
   1. Tirgus pretendents var būt jebkura LR Uzņēmumu reģistrā reģistrēta juridiska un fiziska persona, kura reģistrējusies kā saimnieciskās darbības veicējs, kā arī patentmaksātājs vai fiziska persona, kurai atbilstoši nodokļu reglamentējošiem normatīvajiem aktiem nav jāreģistrējas kā saimnieciskās darbības veicējam, (turpmāk – **Pretendents**).
   2. Tirgus pretendents, kuru dalību tirgū apstiprina Tirgus Organizators, turpmāk šajā nolikumā tiek saukts par **Tirgotāju**.
   3. Plānotais Tirgotāju skaits Tirgus laukumā ir **70**. Organizators, saskaņojot ar Svētku organizatoriem, var palielināt tirdzniecības vietu skaitu tirgus sagatavošanas laikā, ja to paredz un atļauj apstākļi.
3. Preces un pakalpojumi
   1. Tirgū atļauts tirgot sekojošas Latvijā ražotas preces (turpmāk – **Preces**):
      1. dizaina un amatniecības izstrādājumus;
      2. mājražotāju pārtikas preces;
      3. pašu ražotu lauksaimniecības produkciju;
      4. pašu ražoti alkoholiskie dzērieni (mājas vīns, sidrs, alus, stiprinātie dzērieni) tikai iepakojumā.
   2. Tirgotājs, lai veicinātu apmeklētāju un pircēju interesi, var piedāvāt paraugdemonstrējumus, produkcijas degustācijas un meistarklases, nodrošinot tās bez maksas.
4. Tirdzniecības vietas, iekārtošana un vizualizācija
   1. Lai nodrošinātu vienotu Tirgus vizuālo noformējumu, Tirgotāja pienākums ir nodrošināt Tirdzniecības vietu **(turpmāk tekstā – Tirdzniecības vieta)** ar visu nepieciešamo, saskaņā ar šajos Tirgus noteikumos minēto aprīkojumu un noformējumu:
      1. telts izmērs: 3x3m, 3x2m vai 2x2m;
      2. telts nojume: baltai, lai nodrošinātu vienotu vizuālo estētiku;
      3. telts jumts: 4 slīpņu konstrukcija, lai nodrošinātu izturību un atbilstību prasībām;
      4. telts sānu daļas: 3 baltas sānu malas - aizmugurējā un abas sānu malas. Atsevišķos gadījumos ir pieļaujama tikai aizmugurējās daļas nosegšana, ja tas atbilst konkrētai tirdzniecības vietas specifikai vai atbilstoši laika apstākļiem;
      5. telts stiprinājumi: zālājā jāizmanto stiprinājumi, uz asfaltēta vai bruģa– atsvari, lai nodrošinātu stabilitāti, ievērojot ugunsdrošības un apkārtējo cilvēku drošību;
      6. telts aprīkojums: iekārtošanai var izmantot krēslus, galdus, plauktus, statīvus, vitrīnas un citas mēbeles preču ekspozīcijai;
      7. telts apgaismojums: - ja nepieciešams, jānodrošina atbilstošs apgaismojums;
      8. elektrības pagarinātājs: jānodrošina vismaz 20 m garš pagarinātājs, ja plānots izmantot elektroiekārtas;
      9. telts noformējums: ieteicams telts dekorēt atbilstoši preču specifikai un tirgus tematikai, lai piesaistītu apmeklētāju uzmanību savas tirdzniecības vietas ietvaros;
   2. Ja Tirgus Pretendentam nav pieejama baltas krāsas telts, tad dalības apstiprinājuma gadījumā, Organizators var piedāvāt telts nomu par atsevišķu samaksu, nodrošinot tās piegādi montāžu un demontāžu.
   3. Tirgus norises laikā Tirgotāja transportlīdzeklis nedrīkst atrasties Tirdzniecības laukumā.
5. Tirgus pretendentu pieteikšanās un vērtēšanas kārtība
   1. Pieteikšanās dalībai Tirgū notiek **tikai elektroniski**  <https://kukutirgus.lv/>, Tirgotājam aizpildot elektroniskas formas pieteikuma anketu (turpmāk tekstā – **Pieteikums**).
   2. **Pieteikšanās dalībai Tirgū sākas 2025. gada 25. jūlijā un beidzās 2025. gada 8. augustā (ieskaitot).**
   3. Pieteikšanās dalībai Tirgū var tikt pagarināta, ja palielinās Tirgus laukums un/vai atbrīvojas tirdzniecību vietas Tirgū.
   4. Viens Pretendents var pieteikties tikai uz 1 (vienu) tirdzniecības vietu.
   5. Saņemtais pieteikums ir apliecinājums tam, ka Tirgotājs ir iepazinies ar šiem tirdzniecības noteikumiem un tiem piekrīt.
   6. Tirgotāju skaits Tirgū ir ierobežots, tādēļ Organizators izvērtē Pretendentu pieteikumus, ņemot vērā šādus kritērijus:
      1. atbilstība 3.1. punktā minētajām preču grupām;
      2. atbilstība 4.1. punktā minētajiem Tirdzniecības vietas kritērijiem;
      3. izstrādājumi ir oriģināli, kvalitatīvi un mākslinieciski augstvērtīgi;
      4. pārtikas izstrādājumi ir gatavoti no Latvijas lauku produktiem;
      5. pretendenta tirdzniecības vietas vizuālais noformējums ir oriģināls, kvalitatīvs un estētisks, atbilst Svētku tematikai;
      6. pretendents piedāvā demonstrēt amata prasmes, iesaistot apmeklētājus radošās darbnīcās;
      7. pretendents piedāvā unikālus izstrādājumus, kas atšķiras ar dizainu, izgatavošanas tehniku, izmantojamiem materiāliem vai koncepciju;
      8. citi faktori, kas bagātinātu Svētku Tirgu ar Latvijas kultūras mantojumu, tradīcijām vai inovācijām.
   7. Apstiprinājumu vai atteikumu par dalību Tirgū Organizators nosūta uz Pieteikumā norādīto e-pasta adresi ne vēlāk kā 3 dienu laikā pēc pieteikšanās beigu dienas.
   8. Organizatoram ir tiesības atteikt dalību sekojošos gadījumos:
      1. ja Pretendenta piedāvātās preces neatbilst punkta 3.1. noteiktajām preču grupām;
      2. ja Pretendenta tirdzniecības vietas aprīkojums neatbilst punktā 4.1. prasībām
      3. ja Pretendenta pieteikums neatbilst kādiem no punktā 5.6. noteiktiem kritērijiem;
      4. ja no Pretendents netika saņemta pilnvērtīga informācija par dalību Tirgū, saskaņā ar prasīto informāciju Pieteikumā (piemēram, preču apraksts, fotogrāfijas);
      5. ja Pretendents piedāvā nekvalitatīvas preces vai pakalpojumus;
      6. ja Pretendentu skaits pārsniedz tirdzniecības vietu skaitu Tirgus laukumā;
      7. ja ir beidzies Tirgus pieteikšanās laiks;
      8. ja ir liels īpatsvars vienādu vai līdzīgu preču piedāvājumam;
      9. ja Pretendenta tirdzniecības vietas vizualizācija neatbilst Organizatora prasībām un vēlmēm;
      10. ja Pretendents nav reģistrējis saimniecisko darbību, nav obligāti nepieciešamās licences vai atļaujas, kā piemēram, PVD reģistrācija un/vai alkohola licence;
      11. ja Pretendents ir pārkāpis šos Tirdzniecības noteikumus, ir kavēta rēķinu apmaksa, nav ieradies Tirgū noteiktā laikā vai ir pārkāpti LR normatīvie akti, kas regulē tirdzniecību tirgos u.tml.
6. Dalības maksa
   1. Dalības maksa par vienu tirdzniecības vietu tiek noteikta **65 EUR** (turpmāk tekstā – **Dalības maksa)**.
   2. Dalības maksā iekļauts –
      1. Tirdzniecības vieta atbilstoši Tirgus plānojumam;
      2. Atkrituma konteineri;
      3. Elektrības pieslēgums (ja nepieciešams, saskaņā ar pieteikumu);
      4. Mērķtiecīga un plaša publicitāte pirms pasākuma, tā laikā un pēc tā;
      5. Tematisks Tirgus noformējums un vizuālā identitāte;
      6. Organizatora atbalsts un koordinācija visa pasākuma laikā;
      7. Tirgus vēstnesis – atraktīva personība vai animators apmeklētāju piesaistei un iesaistei;
      8. Svētku atmosfēru papildinoša muzikālā vai kultūras programma.
   3. Rēķins par dalību Tirgū katram Tirgotājam tiek sūtīts e-pastā vismaz 5 dienu laikā pēc dalības apstiprinājuma nosūtīšanas, bet ne vēlāk kā līdz **2025. gada 13. augustam**.
   4. Rēķina apmaksu jāveic saskaņā ar rēķinā norādīto informāciju, bet ne vēlāk kā līdz **2025. gada 20. augustam**, maksājuma mērķī norādot rēķina numuru.
   5. Rēķina apmaksa noteiktā laikā garantē dalību Tirgū.
   6. Gadījumā, ja rēķins nav apmaksāts noteiktā laikā, Organizatoram ir tiesības to anulēt un atteikt dalību Tirgū, piedāvājot Tirdzniecības vietu citam Pretendentam.
   7. Gadījumā, ja Dalībnieks neierodas tirgū, dalības maksa netiek atgriezta vai pārcelta uz citu tirgu.
7. Dalības atsaukšana
   1. Atteikties no dalības Tirgū var jebkurā laikā, pirms rēķina saņemšanas, kas ir ne vēlāk kā līdz **2025. gada 13. augustam**.
   2. Ja par dalības atsaukšanu Tirgotājs paziņo 10 dienas pirms Tirgus, Dalības maksa tiek atgriezta vai pārcelta uz dalību citos tirgos.
   3. Ja par dalības atsaukšanu Tirgotājs paziņo mazāk kā 10 dienas pirms Tirgus, dalības maksa netiek atgriezta vai pārcelta uz dalību citos tirgos.
8. Tirgus norises laiks un iekārtošanās kārtība
   1. **Tirgus norises diena un laiks ir 2025. gada 30. augusts no plkst. 13:00 līdz 18:00.**
   2. Tirgotāju ierašanās un iekārtošanās laiks ir **2025. gada 30. augusts no plkst. 10:00 līdz 12:30.** Transporta līdzekļu kustība Tirgus laukumā tiek pārtraukta plkst. 12:30.
   3. Tirdzniecības vietas demontāžas un izvešanas laiks ir  **2025. gada 30. augusts no plkst. 18:00 līdz 20:00.** Transporta līdzekļu kustība Tirgus laukumā tiek uzsākta plkst. 18:00.
   4. Precizētu informāciju par Tirgotāju ierašanās laiku un iekārtošanās kārtību Tirgus laukumā Organizators nosūta Tirgotājam e-pastā ne vēlāk kā 3 dienas pirms Tirgus sākuma, norādot iepriekš saplānotas un atzīmētas tirdzniecības vietas un ērtāku piekļūšanu (turpmāk tekstā – **Tirgus plāns**).
   5. Organizators nosaka Tirdzniecības vietu izkārtojumu Tirgus plānā pēc saviem ieskatiem un ir tiesīgs, nepieciešamības gadījumā, veikt izmaiņas Tirgus norises laikā, ievērojot ugunsdrošības noteikumus un Tirgus koncepciju.
   6. Tirgotājiem netiek garantēta iepriekšējā gadā piešķirtā Tirdzniecības vieta Tirgus laukumā.
   7. Tirgotājiem nav tiesību mainīt Tirdzniecības vietu vai tās novietojumu bez Organizatora atļaujas, kā arī Organizators ir tiesīgs atteikt tirdzniecības maiņu.
   8. Tirgotājs iekārto Tirdzniecības vietu saskaņā ar ērtu un funkcionālu preču izvietojumu atbilstoši preču un darba specifikai tā, lai Tirgus apmeklētājiem būtu ērta pārskatāmība.
9. Tirgotāja tiesības un pienākumi
   1. Tirgotājam ir tiesības izmantot Tirdzniecības vietu atbilstoši savām vajadzībām, ja tas nav pretrunā ar šiem noteikumiem un/vai LR normatīvajiem noteikumiem.
   2. Tirgotāja pienākums ir ievērot šos Organizatora Tirgus noteikumus un papildus informāciju, kas tiks norādīta Tirgus plānā.
   3. Tirgotāja pienākums ir nodrošināt Tirdzniecības vietu ar preču piedāvājumu atbilstoši Pieteikumā minētajām un saskaņotajam preču aprakstam.
   4. Tirgotāja pienākums ir nodrošināt Tirdzniecības vietu ar visu nepieciešamo, saskaņā ar šajos Tirgus noteikumos minēto aprīkojumu un noformējumu.
   5. Tirgotāja pienākums ir savlaicīgi ierasties norādītajā Tirdzniecības vietā un laikā.
   6. Tirgotāja pienākums ir izvietot redzamā savā Tirdzniecības vietā izkārtni (ja tirgotājs ir juridiska persona - A4 formāta lapa ar Tirgotāja nosaukumu, adresi, kontakttelefonu un tās personas vārds, uzvārds, kura ir atbildīga par tirdzniecību attiecīgajā tirdzniecības vietā, ja tirgotājs ir fiziska persona - vārds un uzvārds).
   7. Tirgotājam pēc kontrolējošo institūciju vai Organizatora pieprasījuma ir pienākums uzrāda nepieciešamie dokumenti (juridiskām personām: pārdošanā esošo preču pavaddokumenti, kas noformēti saskaņā ar normatīvo aktu prasībām; dokumenti, kas noteiktā kārtībā apliecina preču kvalitāti; ja tiek realizētas pārtikas preces - pārdevēja medicīniskā grāmatiņa u.c.).
   8. Tirgotājs ir atbildīgs par mazumtirdzniecības noteikumu un citu tirdzniecību reglamentējošo normatīvo aktu ievērošanu, kā arī par pārtikas preču apriti reglamentējošos normatīvajos aktos noteikto prasību izpildi, kas nodrošina tā tiesības iesaistīties pārtikas apritē, un tirdzniecības laikā ievēro normatīvajos aktos noteiktās prasības pārtikas apritei (piemēram, veterinārās, higiēnas, marķēšanas prasības u.c. pārtikas apritei).
   9. Tirgotājam nav tiesību atstāt Tirdzniecības vietu ātrāk nekā norādījis Organizators, pat ja pārdota visa produkcija.
   10. Tirgotājam nav tiesības izvietot papildus reklāmu un izplatīt reklāmas materiālus ārpus savas Tirdzniecības vietas.
   11. Tirgotājs ir atbildīgs par savu izvietoto preci un inventāru Tirdzniecības vietā.
   12. Tirgotājs ir atbildīgs par tīrības, kārtības ievērošanu un uzturēšanu, ugunsdrošības noteikumu un darba drošības noteikumu, tirdzniecības noteikumu ievērošanu Tirdzniecības vietā, kā arī par savas Tirdzniecības vietas sakopšanu pēc tirgošanās beigām. Par Tirgotāju pārkāpumiem, Organizators atbildību neuzņemas.
   13. Stingri aizliegts bojāt Tirdzniecības vietu - izliet šķidrumus (eļļa, sadzīves ūdeņi u.tml.), izbraukāt apstādījumus vai citādi kaitēt apkārtējai videi.
   14. Tirgotājam ir aizliegts patvaļīgi atstāt tirdzniecības vietu ārpus tirgus darba laika.
   15. Tirgotājam ir aizliegts patvaļīgi mainīt tirdzniecības vietu, un/vai izvieto preci ārpus ierādītās tirdzniecības vietas, Organizatoram ir tiesības pieprasīt novērst pārkāpumu.
   16. Tirgotājam ir aizliegts atskaņot savā Tirdzniecības vietā mūziku, kas var ietekmēt kopējo pasākumu.
   17. Aizpildot Tirgus pieteikuma anketu, Tirgotājs apliecina Valsts ieņēmumu dienestā reģistrētu nodokļu un citu maksājuma reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esamību.
10. Organizatora tiesības un pienākumi
    1. Organizatoram ir tiesības izvēlēties un atlasīt Tirgus Dalībniekus pēc 5.6.punktā minētajiem kritērijiem.
    2. Organizatora pienākums ir nodrošināt Tirgotājam Tirdzniecības vietu un organizēt kārtību, kādā Tirgotājam piešķir tiesības to izmantot.
    3. Organizatoram ir pienākums izveidot Tirdzniecības vietu plānu un noteikt Dalībnieka tirdzniecības vietu Tirgus laukumā pēc saviem ieskatiem,  ar tiesībām to koriģēt pasākuma dienā.
    4. Organizatora pienākums ir nodrošināt Tirdzniecības vietas ierādīšanu Tirgotājam Tirgus dienā.
    5. Organizatoram ir pienākums nodrošināt elektrības pieslēgumu saskaņā ar Pieteikumā minēto un saskaņoto informāciju.
    6. Organizatoram ir tiesības nenodrošināt papildus elektrības jaudas pieslēgumu, ja tas pārsniedz Pieteikumā prasīto vai atslēgt elektrības pieslēgumu, ja tas Pieteikumā netika minēts un saskaņots.
    7. Organizatora pienākums ir nodrošināt Tirgotājam tirdzniecības atļauju no attiecīgās administratīvās teritorijas pašvaldības.
    8. Organizatora pienākums ir nodrošina vispārējo kārtību Tirgus laikā, bet neuzņemas atbildību par zaudējumiem, kas Tirgotājam var rasties nepārvaramas varas apstākļu, citu Tirgotāju, apmeklētāju vainas dēļ.
    9. Organizators neuzņemas atbildību par Tirgotāja preču neatbilstību LR normatīvo aktu prasībām.
    10. Organizatoram ir tiesības no Tirgotāja prasīt zaudējumu atlīdzību par Organizatora mantas un Tirgus laukuma bojājumiem, ja tādi ir radušies Tirgotāja vainas dēļ.
    11. Organizatoram ir tiesības veikt Tirgotāju dokumentu un tirgotās Preces atbilstības pārbaudi saskaņā ar LR normatīvajiem aktiem.
    12. Organizatoram ir tiesības Tirgus laikā filmēt un fotografēt Tirgū notiekošo procesu (t.sk. tirgotājus, preces un apmeklētājus), Tirgus publicitātes nolūkos.
    13. Organizatoram ir tiesības noformēt Tirdzniecības laukumu atbilstoši Svētku radošai koncepcijai (piemēram, dekorācijas, svētku karodziņi, lampiņu virtenes, ieejas vārti, piloni utt.).

Tirgus organizators D. Virza